บอตอชัน

บอตอชัน (; ) เป็นนครในประเทศโรมาเนีย ศูนย์กลางการปกครองของเทศมณฑลบอตอชัน ทางตอนเหนือของมอลดาเวีย เป็นที่รู้จักในฐานะบ้านเกิดของบุคคลสำคัญของโรมาเนีย เช่น มีไฮ เอมีเนสกู, นีกอลาเอ ยอร์กา และ กรีกอเร อันตีปา

 ประวัติศาสตร์ 
ปรากฏการกล่าวถึงชื่อของบอตอชันครั้งแรกในปี 1439 ในพงศาวดารซึ่งกล่าวถึงว่า "พวกมองโกลเดินทางมาถึงและไล่ฆ่าฟันไปจนถึงบอตูชัน (Botușani)"Rădvan, p.469 เมืองนี้ปรากฏอีกครั้งในประวัติศาสตร์จากการรบระหว่างมอลดาเวียกับโปแลนด์ มีการสู้รบหลายครั้งใกล้กับเมือง ในปี 1500, 1505 และ 1509 ในรัชสมัยของ เปตรู ราเกช ชาวโปลได้วางไฟเผาเมือง

ในช่วงครึ่งหลังของศตวรรษที่ 14 นักเดินทางล่าอาณานิคมจากตรันซิลวาเนีย (น่าจะเป็นคนเยอรมันกับฮังการี) เดินทางมาถึงและตั้งรกรากในบอตอชัน รวมถึงมีชุมชนพ่อค้าชาวอาร์เมเนียขนาดใหญ่ตั้งรกรากในศตวรรษที่ 14 หรือ 15 เป็นต้นมาRădvan, p.470

บอตอชันตั้งอยู่ตรงจุดเชื่อมต่อระหว่างถนนหลายสายระหว่างหลายนคร ซึ่งรวมถึง "ถนนสายมอลดาเวีย" ซึ่งเชื่อมยัชเข้ากับฮอลติน บอตอชันเลยพัฒนาขึ้นมาเป็น เมืองตลาด และในปี 1579 มีการกล่าวถึงว่าเป็น "ไฟร์ที่ใหญ่ที่สุดในมอลดาเวีย"

ในศตวรรษที่ 17 มีชุมชนชาวยิวขนาดใหญ่เริ่มตั้งรกรากในบอตอชัน ถือเป็นชุมชนยิวที่ใหญ่และสำคัญที่สุดอันดับสองในแถบมอลดาเวียจนถึงศตวรรษที่ 19

 อ้างอิง 

หมวดหมู่:เทศมณฑลบอตอชัน
หมวดหมู่:เมืองในประเทศโรมาเนีย